Raġel ta’ 59 sena residenti l-Għargħur, qiegħed fil-periklu tal-mewt wara inċident fil-Belt Valletta. Il-każ seħħ għall-ħabta tal-11am fi Triq il-Mediterran. Il-Pulizija ġiet mgħarrfa li raġel kien waqa’ għoli ta’ madwar metru u nofs, minħabba li allegatament inqata’ d-dawl, waqt li kien ġewwa binja fl-imsemmija triq. Immedjatament, issejjaħ tim mediku li ta l-ewwel għajnuna u ambulanza li ħadet lil vittma l-Isptar Mater Dei għall-kura meħtieġa. Il-Maġistrat tal-Għassa Dr. Axiak LL.D ġie nfurmat u ħatar diversi esperti sabiex jassistuh fl-Inkjesta. L-investigazzjonijiet dwar dan l-inċident għadhom għaddejjin.